Anne Bøe
Store norske leksikon,Språk og litteratur,Norsk og samisk litteratur,Nyere norsk lyrikk
Anne Bøe er en norsk forfatter. Hun debuterte med diktsamlingen silkestein (1984; Tarjei Vesaas' debutantpris), og har etablert seg som en lyriker med en særegen stemme gjennom samlingene ordenes kildemor (1987), ildrose (1989), sinobersol snø (1993) og ingensteds overalt (1994). I 1996 kom diktutvalget bølgenes sorg? de vet ingenting. Dikt i utvalg 1984–1996 med etterord av Eldrid Lunden. sisyfos synger (2003) bekrefter hennes posisjon som en av våre sentrale samtidslyrikere. Samlingen minimum utkom i 2009.
Et lavmælt, men intenst billedspråk preget av overraskende kontraster og en fin sans for språkets klanglige og rytmiske valører kjennetegner hennes dikt. Bibliografi frostdokumenter (Lyrikk, Gyldendal, 2012) minimum (Lyrikk, Gyldendal, 2009) sisyfos synger (Lyrikk, Gyldendal, 2003) krigslogikkene (Lyrikk, Gyldendal, 2001) bølgenes sorg? de vet ingenting. Dikt i utvalg (Lyrikk, Lyrikklubben, 1996) ingensteds overalt (Lyrikk, Gyldendal, 1994) sinobersol snø (Lyrikk, Gyldendal, 1993) ildrose (Lyrikk, Solum, 1989) ordenes kildemor (Lyrikk, Solum, 1987) silkestein (Lyrikk, Gyldendal, 1984) Les mer i Store norske leksikon sakprosa Norges litteraturhistorie Litteratur Grip, Johann. 1992. "Men hva forstår en cello?: om lyrikken til Anne Bøe" i Vagant, nr. 2, side 57-59 Hagerup, Henning. 1992. "Fingerspissdans : om Anne Bøes lyrikk" i Vagant, nr. 2 side 52-54 Rottem, Øystein. 1998. Norges litteraturhistorie, bind 8: Vår egen tid